बायोटिन
बायोटिन एक कार्बनिक यौगिक है। इसे विटामिन बी7 भी कहा जाता है। अन्य शब्दों में कहा जाये तो बायोटिन एक पानी में घुलनशील बी-विटामिन है, जिसे विटामिन बी7 भी कहा जाता है और जिसे पहले विटामिन एच या कॉनेज़ियम आर के रूप में जाना जाता था। इसका नाम ग्रीक शब्द "बायोस" (जीना) से लिया गया है, इसके साथ कार्बनिक रसायन में आमतौर से उपयोग होने वाला प्रत्यय "-इन" जोड़ा गया है।
जल के गुणधर्म
जल () एक ध्रुवीय अकार्बनिक यौगिक है। यह सामान्य कमरे के ताप पर स्वादरहित, गन्धरहित, द्रव तथा रंगहीन एवं लगभग पारदर्शी होता है। जल पर सर्वाधिक अध्ययन किया गया है तथा इसे 'सर्वविलायक' (universal solvent) कहा जाता है क्योंकि अनेकानेक पदार्थ इसमें घुल जाते हैं। इसी कारण यह जीवन का विलायक' भी है। सामान्यतः पाये जाने वाले पदार्थों में जल ही ऐसा पदार्थ है जो पृथ्वी तल पर द्रव, ठोस (बर्फ) और गैस (वाष्प) तीनों रूपों में देखा जाता है।